दो को गुलाबपुरा कस्बा बंद का आह्वान
भास्कर संवाददाता| गुलाबपुरा
कस्बेमें मंगलवार को चारभुजानाथ मंदिर में आयोजित बैठक में व्यापार मंडल के सदस्यों ने दो जनवरी को रोजगार विकास यात्रा में सहयोग का निर्णय लिया। इस दौरान कस्बे के बाजार बंद रहेंगे। व्यापारियों ने पालिका अध्यक्ष धनराज गुर्जर की अगुवाई में निकलने वाली यात्रा का समर्थन किया है। यह यात्रा हिंदुस्तान जिंक के सीएसआर फंड से विकास कार्य कराने की मांग को लेकर निकाली जाएगी। व्यापार मंडल अध्यक्ष ज्ञानचंद कोठारी ने बैठक में पालिका अध्यक्ष गुर्जर को आमंत्रित कर अपने निर्णय से अवगत कराया। व्यापारी हस्तीमल चौधरी, ज्ञानचंद कोठारी, सुनील तोषनीवाल, ज्ञानचंद चौधरी, उमराव चौरडिय़ा, धर्मी चंद कावडिय़ा, पवन गोधा ने सुझाव रखे। पालिका अध्यक्ष गुर्जर ने कहा कि कस्बे के विकास के लिए व्यापारियों द्वारा लिया गया निर्णय सराहनीय है। उन्होंने कहा कि जिंक के सीएसआर फंड से विकास के लिए 100 करोड़ की मांग से कलेक्टर, उपखंड अधिकारी को पालिका बोर्ड बैठक में लिए निर्णय से अवगत करा दिया गया है। रोजगार विकास यात्रा में दो जनवरी को देवनारायण मंदिर से शुरू होकर जिंक गेट पहुंचेगी। बैठक में पूर्व अध्यक्ष इंदर चंद टेलर, मांगीलाल सेठी, कक्कू सिंधी, बादूलाल नुवाल, गोविंद अग्रवाल, शिव अग्रवाल, नवल किशोर अग्रवाल, राजेंद्र खंडेलवाल, मोती पेसवानी, अक्षय राज चौधरी, महेंद्र गोधा, सुरेश जैन, पार्षद बलवीर मेवाड़ा आदि उपस्थित थे।
गुलाबपुरा. बैठकको संबोधित करते व्यापार मंडल के अध्यक्ष ज्ञानचंद कोठारी।
awa_Deva bho_Deva hin_Deva hin_Deva